De Vluchtheuvel (Surhústerfean)

De Vluchtheuvel is de namme fan de baptistegemeente yn Surhústerfean. De gemeente hat syn tsjerklik sintrum oan de Koarteloane. 

 Skiednis 
De gemeente waard yn 1983 stifte en begûn as in bibelstúdzjegroep. De earste tsjnsten fûnen op jûntiid plak yn de fermanje fan Surhústerfean. Yn de jierren 1990 waard in aula fan it Lauwerskolleezje hierd. De tsjinsten fûnen no oerdei plak en der ûntstie romte foar in sneinsskoalle foar bern.

Yn 2001 waarden foar de jonge en waaksjende gemeente de gebouwen fan de earder sletten kristlike basisskoalle It Fondemint oankocht. Dy gebouwen binne dêrnei geskikt makke om as tsjerke tsjinst te dwaan. De earste tsjinst waard op 8 juny 2001 fierd. 

De baptisten fierden op 15 novimber 2008 it 25-jierrich jubileum fan harren gemeente yn Surhústerfean.Frysk Deiblêd, 14 novimber 2008

De leden fan de gemeente komme rûnom wei en De Vluchtheuvel is wat dat oanbelanget in echte streekgemeente.

Kategory:Surhústerfean
Kategory:Tsjerkegebou yn Achtkarspelen
Kategory:Bouwurk út de 20e iuw